এলাকাবাসী জানায়, সোনাগাজী উপজেলার চরশাহভিখারী গ্রামের সৌদি প্রবাসী সেলিম রেজার মেয়ে হালিমা আক্তার রুমার সাথে নোয়াখালীর কোম্পানীগঞ্জ উপজেলার চরপার্বতী গ্রামের আবদুল মালেকের ছেলে হারুনুর রশিদের বিয়ে হয়। বিয়ের পর থেকেই স্বামী যৌতুকের জন্য রুমাকে চাপ দেয়। গত ২ জুন ২০ লাখ টাকা যৌতুক দাবি করলে রুমা অস্বীকৃতি জানায়। এতে হারুনুর রশিদসহ  তার পরিবারের সদস্যরা তার শরীরে পেট্রোল ঢেলে আগুন ধরিয়ে দেয়। তার পুরো শরীর আগুনে ঝলসে যায়। বর্তমানে রুমা ঢাকার এলিফ্যান্ট রোডের বার্ন ক্লিনিকে মৃত্যুর সাথে লড়ছে। রুমার পরিবার বাদী হয়ে কোম্পানীগঞ্জ থানায় নারী ও শিশু নির্যাতন আইনে মামলা দায়ের করেছে।  (শীর্ষ নিউজ ডটকম/প্রতিনিধি/ওআর/আরআর/২০.৩৬ ঘ.)